Etter at Aleksander I døde i 452 f.Kr. begynte Makedonia å falle fra hverandre. Makedonske stammer ble bortimot fullstendig uavhengige, og var kun løselig allierte til kongen. Det synes som om Alketas II ble konge etter sin far, men ble myrdet av sin nevø Arkelaos I, sønn av Perdikkas II, og sistnevnte tok da over tronen i Makedonia i 448 f.Kr. Ved 434 f.Kr. ble Perdikkas utfordret av sin bror Filip som hadde skaffet seg støtte fra Athen og fra kong Derdas av Elimea Perdikkas svarte med å oppmuntre til opprør i en rekke athenske skattepliktige bystater, blant annet Potidaia.